Cuneiform Tablet POAT 25 (L29 583)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma il₅-mì-tí-ma a-na a-šùr-GAL ù a-šur-i-mì-tí qí-bi-ma a-na a-šùr-GAL qí-bi₄-ma lá li-bi₄ DINGIR-ma DU₁₀-a-šùr DUMU a-ḫi-kà me-et ki-ma me-tù a-lik-ma e-er-šu-šu aṣ-ba-at-ma ú ḫu-ur-ší-a-an-šu i li-bi₄ lá-qé-pì-im a-ḫi-šu aṣ-ba-at ù KÙ.BABBAR 1 ma-na i li-bi₄ DAM.GÀR-ru-tim ba-áb-ta-šu aṣ-ba-at i-na ša-am-ší ṭup-pì ta-ša-me-ú lá ta-bi₄-at a-tal-kam šu-ma a-ma-kam lá-šu a-šar wa-áš-bu šu-pu-ur-šu-um DUMU i-dí-ku-bi₄-im lá té-zi-ba-am iš-tí kur-ub-IŠTAR ṭur₄-da-šu